nibzard/narodne-novine-full-text-markdown huggingface dataset:
### NN 100/2022 (31.8.2022.), Pravilnik o dopuni Pravilnika o visini nagrade za rad odvjetnika prilikom obrana po službenoj dužnosti, obrana na teret proračunskih sredstava i odvjetnika kao opunomoćenika djeteta žrtve kaznenog djela

MINISTARSTVO PRAVOSUĐA I UPRAVE

1465

Na osnovi članka 18. stavka 2. Zakona o odvjetništvu (»Narodne novine«, broj 9/94, 117/08, 50/09, 75/09, 18/11 i 126/21), ministar pravosuđa i uprave donosi

PRAVILNIK

O DOPUNI PRAVILNIKA O VISINI NAGRADE ZA RAD ODVJETNIKA PRILIKOM OBRANA PO SLUŽBENOJ DUŽNOSTI, OBRANA NA TERET PRORAČUNSKIH SREDSTAVA I ODVJETNIKA KAO OPUNOMOĆENIKA DJETETA ŽRTVE KAZNENOG DJELA

Članak 1.

U Pravilniku o visini nagrade za rad odvjetnika prilikom obrana po službenoj dužnosti, obrana na teret proračunskih sredstava i odvjetnika kao opunomoćenika djeteta žrtve kaznenog djela (»Narodne novine«, broj 22/22) iza članka 2. dodaje se članak 2.a koji glasi:

»Članak 2.a

Nagrada za rad odvjetnika prilikom obrana po službenoj dužnosti i obrana na teret proračunskih sredstava te nagrada za rad odvjetnika kao opunomoćenika djeteta žrtve kaznenog djela utvrđuje se u visini određenoj važećim propisima u vrijeme poduzimanja radnje za koju se nagrada obračunava.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/21-01/77

Urbroj: 514-03-02-01-01/02-22-05

Zagreb, 17. kolovoza 2022.

Ministar
 dr. sc. Ivan Malenica, v. r.
### NN 100/2022 (31.8.2022.), Odluka o izmjeni Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

1472

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. kolovoza 2022., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

U Odluci o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22, 51/22, 60/22, 73/22 i 88/22) točka V. mijenja se i glasi:

»Nužna epidemiološka mjera i preporuka iz ove Odluke određuje se u trajanju do 30. rujna 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprečavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. rujna 2022.

Klasa: 810-06/20-01/7
 Urbroj: 511-01-300-22-526
 Zagreb, 29. kolovoza 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2022 (31.8.2022.), Odluka o autorizaciji plovila za sakupljanje crvenog koralja (Corallium rubrum) s rokom važenja do 31. prosinca 2023. godine

MINISTARSTVO POLJOPRIVREDE

1468

Na temelju članka 15. stavka 3. Zakona o morskom ribarstvu (»Narodne novine«, br. 62/17 i 14/19) i na temelju članka 11.a stavka 1. Pravilnika o obavljanju gospodarskog ribolova na moru ronjenjem (»Narodne novine«, br. 30/21, 72/21, 53/22 i 99/22), ministrica poljoprivrede donosi

ODLUKU

O AUTORIZACIJI PLOVILA ZA SAKUPLJANJE CRVENOG KORALJA (Corallium rubrum) S ROKOM VAŽENJA DO 31. PROSINCA 2023. GODINE

I.

Ovom Odlukom autoriziraju se plovila za sakupljanje crvenog koralja (Corallium rubrum) s rokom važenja do 31. prosinca 2023. godine na temelju uvjeta i kriterija propisanih Pravilnikom o obavljanju gospodarskog ribolova na moru ronjenjem (»Narodne novine«, br. 30/21, 72/21, 53/22 i 99/22) (u daljnjem tekstu: Pravilnik).

II.

Sukladno točki I. ove Odluke, pravo na sakupljanje koralja uz upotrebu ronilačkih aparata i sjekirice za rezanje koralja ostvaruju sljedeća plovila s najvećim dopuštenim količinama ulova po odobrenju, za razdoblje od 1. rujna do 31. prosinca 2022. godine te za 2023. godinu:

|  |  |  |  |  |
| --- | --- | --- | --- | --- |
| Redni broj | CFR | Registarska oznaka plovila | Najveća dopuštena količina ulova za razdoblje od 1. rujna do 31. prosinca 2022. godine (kg) | Najveća dopuštena količina ulova za 2023. godinu (kg) |
| 1. | HRV000017200 | 1693-ST | 92,50 | 92,50 |
| 2. | HRV000017492 | 261325-RG | 67,50 | 67,50 |
| 3. | HRV000000967 | 340-ST | 55,00 | 55,00 |
| 4. | HRV000016264 | 595-DB | 55,00 | 55,00 |
| 5. | HRV000000542 | 1112-VD | 30,00 | 30,00 |
| 6. | HRV000000891 | 33-DB | 30,00 | 30,00 |
| 7. | HRV000001482 | 49-VS | 30,00 | 30,00 |
| 8. | HRV000003497 | 274294-VD | 30,00 | 30,00 |
| 9. | HRV000016231 | 576-DB | 17,50 | 17,50 |
| 10. | HRV000015527 | 104-ŠB | 17,50 | 17,50 |

III.

Plovila iz točke II. ove Odluke ribolov smiju obavljati sukladno odredbama Pravilnika od dana stupanja na snagu ove Odluke.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/22-01/3193

Urbroj: 525-12/718-22-1

Zagreb, 29. kolovoza 2022.

Ministrica poljoprivrede
 Marija Vučković, v. r.
### NN 100/2022 (31.8.2022.), Uredba o izmjeni Uredbe o visini trošarine na energente i električnu energiju

Vlada Republike Hrvatske

1462

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 30. kolovoza 2022. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 148/20., 28/22., 64/22., 76/22., 83/22. i 89/22.), u članku 3. mijenjaju se visine trošarine u kunama na sljedeće predmete oporezivanja tako da glase:

» – Bezolovni motorni benzin 3.060,00 kn/1000 l

– Dizelsko gorivo 2.660,00 kn/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje od 30 dana.

Članak 3.

Ova Uredba objavit će se u »Narodnim novinama«, a stupa na snagu 1. rujna 2022.

Klasa: 022-03/22-03/61
 Urbroj: 50301-05/16-22-2
 Zagreb, 30. kolovoza 2022.

Predsjednik
 mr. sc. Andrej Plenković, v. r.
### NN 100/2022 (31.8.2022.), Izmjena i dopuna Odluke o naknadi za razvoj trgovačkog društva Vodovod d.o.o., Zadar

Vodovod d.o.o. Zadar

1482

Na temelju točke 4. stavka 1. članka 23. Zakona o vodnim uslugama u vezi s odredbama Zakona o financiranju vodnoga gospodarstva kojima se uređuje naknada za razvoj Skupština Trgovačkog društva Vodovoda d.o.o. Zadar na sjednici održanoj 29. kolovoza 2022. godine, donosi

IZMJENU I DOPUNU ODLUKE

O NAKNADI ZA RAZVOJ

Članak 1.

Stavak 2. članka 2. Odluke o naknadi za razvoj broj: 4700/3-2022 od 28. srpnja 2022. godine (dalje u tekstu: Odluka) mijenja se na način da se iza riječi Sukošan dodaje riječ Škabrnja, te isti sada glasi kako slijedi:

»Na području pružanja vodnih usluga Isporučitelja, koje čine područja: gradovi Zadar, Nin i Obrovac, te općine Bibinje, Galovac, Jasenice, Kali, Novigrad, Poličnik, Posedarje, Privlaka, Ražanac, Starigrad, Sukošan, Škabrnja, Vrsi i Zemunik Donji, plaća se naknada za razvoj.«

Članak 2.

Sve ostale odredbe Odluke ostaju na snazi nepromijenjene i primjenjuju se kako glase.

Članak 3.

Ova Izmjena i dopuna Odluke objavljuje se u »Narodnim novinama« i stupa snagu 1. rujna 2022. godine.

Broj: 5560/3-2022

Vodovod d.o.o. Zadar
 Predsjednik Skupštine
 Krešimir Karamarko, v. r.
### NN 100/2022 (31.8.2022.), Pravilnik o izmjenama i dopuni Pravilnika o tehničkim pregledima vozila na cesti

Ministarstvo unutarnjih poslova

1463

Na temelju članka 255. stavka 9. Zakona o sigurnosti prometa na cestama (»Narodne novine« br. 67/08, 48/10 – Odluka Ustavnog suda Republike Hrvatske, 74/11, 80/13, 158/2013 – Odluka i Rješenje Ustavnog suda Republike Hrvatske, 92/14, 64/15, 108/17, 70/19 i 42/20) i članka 38. stavka 3. Zakona o sustavu državne uprave (»Narodne novine« br. 66/19), ministar unutarnjih poslova, uz prethodnu suglasnost ministra nadležnog za poslove prometa i ministra vanjskih i europskih poslova, donosi

PRAVILNIK

O IZMJENAMA I DOPUNI PRAVILNIKA
 O TEHNIČKIM PREGLEDIMA
 VOZILA NA CESTI

Članak 1.

U Pravilniku o tehničkim pregledima vozila na cesti (»Narodne novine« br. 132/2017 i 117/20), u članku 1. stavku 2. iza podstavka 3. dodaje se podstavak 4. koji glasi:

» – Delegirana Direktiva komisije (EU) 2021/1716 od 29. lipnja 2021., o izmjeni Direktive 2014/47/EU Europskog parlamenta i Vijeća u pogledu izmjena oznaka kategorija vozila koje proizlaze iz izmjena zakonodavstva o homologaciji (SL L 342 od 27. 9. 2021.).«.

Članak 2.

U članku 2. stavak 1. mijenja se i glasi:

»Ovaj Pravilnik se primjenjuje na vozila konstrukcijske brzine veće od 25 km/h koja pripadaju sljedećim kategorijama, kako su definirane u Uredbi (EU) br. 167/2013 Europskog parlamenta i Vijeća od 5. veljače 2013. o homologaciji i nadzoru tržišta traktora za poljoprivredu i šumarstvo (SL L 60, od 2. ožujka 2013.) i Uredbi (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/25007 i (EZ) br. 595/2009 te o stavljanju izvan snage Direktive 2007/46/EZ (SL L 151, od 14. lipnja 2018.):

(a) motorna vozila oblikovana i konstruirana ponajprije za prijevoz osoba i njihove prtljage i koja osim mjesta za sjedenje za vozača imaju više od osam mjesta za sjedenje – vozila kategorija M2 i M3

(b) motorna vozila oblikovana i konstruirana ponajprije za prijevoz robe i čija je najveća dopuštena masa veća od 3,5 tone – vozila kategorija N2 i N3

(c) priključna vozila oblikovana i konstruirana za prijevoz roba i osoba, kao i za smještaj osoba, čija je najveća dopuštena masa veća od 3,5 tone – vozila kategorija O3 i O4

(d) vozila kategorija T1b, T2b, T3b, T4.1b, T4.2b i T4.3b čija se uporaba za gospodarski cestovni prijevoz uglavnom odvija na javnim cestama, a čija je najveća konstrukcijska brzina veća od 40 km/h.«.

Članak 3.

Dosadašnji Prilog IV. zamjenjuje se novim Prilogom IV. koji je sastavni dio ovog Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-01/154
 Urbroj: 511-01-152-22-9
 Zagreb, 16. kolovoza 2022.

Ministar
 dr. sc. Davor Božinović, v. r.

PRILOG IV

Prednja strana

![](/files/_web/sluzbeni-dio/2022/132446/images/3160.jpg)

Poleđina

![](/files/_web/sluzbeni-dio/2022/132446/images/3152.jpg)
### NN 101/2022 (2.9.2022.), Rješenje o imenovanju zamjenice glavne ravnateljice Državnog zavoda za statistiku

VLADA REPUBLIKE HRVATSKE

1485

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O IMENOVANJU ZAMJENICE GLAVNE RAVNATELJICE DRŽAVNOG ZAVODA ZA STATISTIKU

Imenuje se LINDA KASALO MALIĆ zamjenicom glavne ravnateljice Državnog zavoda za statistiku, na razdoblje od četiri godine.

Klasa: UP/I 080-02/22-01/52

Urbroj: 50301-15/28-22-02

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 101/2022 (2.9.2022.), Rješenje o imenovanju glavnog ravnatelja policije u Ministarstvu unutarnjih poslova

VLADA REPUBLIKE HRVATSKE

1487

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 59. stavka 1. Zakona o policiji (»Narodne novine«, br. 34/11., 130/12., 89/14., 151/14. – vjerodostojno tumačenje, 33/15., 121/16. i 66/19.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O IMENOVANJU GLAVNOG RAVNATELJA POLICIJE U MINISTARSTVU UNUTARNJIH POSLOVA

Imenuje se NIKOLA MILINA glavnim ravnateljem policije u Ministarstvu unutarnjih poslova, na vrijeme od pet godina.

Klasa: UP/I 080-02/22-01/56

Urbroj: 50301-15/28-22-02

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 101/2022 (2.9.2022.), Rješenje o razrješenju glavnog ravnatelja policije u Ministarstvu unutarnjih poslova

VLADA REPUBLIKE HRVATSKE

1486

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 59. stavka 1. Zakona o policiji (»Narodne novine«, br. 34/11., 130/12., 89/14., 151/14. – vjerodostojno tumačenje, 33/15., 121/16. i 66/19.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O RAZRJEŠENJU GLAVNOG RAVNATELJA POLICIJE U MINISTARSTVU UNUTARNJIH POSLOVA

Razrješuje se NIKOLA MILINA dužnosti glavnog ravnatelja policije u Ministarstvu unutarnjih poslova, s danom 24. kolovoza 2022., zbog isteka mandata.

Klasa: UP/I 080-02/22-02/35

Urbroj: 50301-15/28-22-02

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 101/2022 (2.9.2022.), Rješenje o razrješenju ravnateljice Uprave za zatvorski sustav i probaciju u Ministarstvu pravosuđa i uprave

VLADA REPUBLIKE HRVATSKE

1488

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O RAZRJEŠENJU RAVNATELJICE UPRAVE ZA ZATVORSKI SUSTAV I PROBACIJU U MINISTARSTVU PRAVOSUĐA I UPRAVE

Razrješuje se JANA ŠPERO položaja ravnateljice Uprave za zatvorski sustav i probaciju u Ministarstvu pravosuđa i uprave, s danom 30. kolovoza 2022., na osobni zahtjev.

Klasa: UP/I 080-02/22-02/32

Urbroj: 50301-15/28-22-02

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 101/2022 (2.9.2022.), Rješenje o imenovanju državnog tajnika u Ministarstvu gospodarstva i održivog razvoja

VLADA REPUBLIKE HRVATSKE

1489

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O IMENOVANJU DRŽAVNOG TAJNIKA U MINISTARSTVU GOSPODARSTVA I ODRŽIVOG RAZVOJA

Imenuje se HRVOJE BUJANOVIĆ državnim tajnikom u Ministarstvu gospodarstva i održivog razvoja, s danom 1. listopada 2022.

Klasa: UP/I 080-02/22-01/58

Urbroj: 50301-15/28-22-01

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 101/2022 (2.9.2022.), Rješenje o imenovanju povjerenika Vlade Republike Hrvatske za obavljanje poslova iz nadležnosti općinskog načelnika Općine Suhopolje

VLADA REPUBLIKE HRVATSKE

1490

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE SUHOPOLJE

1. Imenuje se GORAN DOLEŽAL povjerenikom Vlade Republike Hrvatske za obavljanje poslova iz nadležnosti općinskog načelnika Općine Suhopolje.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenik Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/22-01/04

Urbroj: 50301-15/28-22-02

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 101/2022 (2.9.2022.), Rješenje o razrješenju i imenovanju predsjednika i člana Upravnog vijeća Kliničkog bolničkog centra Rijeka

VLADA REPUBLIKE HRVATSKE

1491

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 83. stavka 5. Zakona o zdravstvenoj zaštiti (»Narodne novine«, br. 100/18. i 147/20.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANA UPRAVNOG VIJEĆA KLINIČKOG BOLNIČKOG CENTRA RIJEKA

1. Razrješuje se ŽELJKO PLAZONIĆ, dr. med., dužnosti predsjednika Upravnog vijeća Kliničkog bolničkog centra Rijeka.

Razrješuje se mr. sc. DUŠKO BRKIĆ dužnosti člana Upravnog vijeća Kliničkog bolničkog centra Rijeka.

2. Imenuje se RATKO SALAMON, dr. med., predsjednikom Upravnog vijeća Kliničkog bolničkog centra Rijeka.

Imenuje se mr. sc. STJEPAN KOLAČEVIĆ članom Upravnog vijeća Kliničkog bolničkog centra Rijeka.

Klasa: 080-02/22-02/73

Urbroj: 50301-15/15-22-02

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 101/2022 (2.9.2022.), Rješenje o razrješenju i imenovanju predsjednika Upravnog vijeća Klinike za ortopediju Lovran

VLADA REPUBLIKE HRVATSKE

1492

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 83. stavka 5. Zakona o zdravstvenoj zaštiti (»Narodne novine«, br. 100/18. i 147/20.), Vlada Republike Hrvatske je na sjednici održanoj 25. kolovoza 2022. donijela

RJEŠENJE

O RAZRJEŠENJU I IMENOVANJU PREDSJEDNIKA UPRAVNOG VIJEĆA KLINIKE ZA ORTOPEDIJU LOVRAN

1. Razrješuje se ŽELJKO PLAZONIĆ, dr. med., dužnosti predsjednika Upravnog vijeća Klinike za ortopediju Lovran.

2. Imenuje se dr. sc. IGOR MEDVED, dr. med., predsjednikom Upravnog vijeća Klinike za ortopediju Lovran.

Klasa: 080-02/22-02/72

Urbroj: 50301-15/15-22-02

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 103/2022 (7.9.2022.), Odluka o zatvaranju Generalnog konzulata Republike Hrvatske u Islamskoj Republici Pakistanu, sa sjedištem u Karachiju

PREDSJEDNIK REPUBLIKE HRVATSKE

1504

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/21-05/05, urbroj: 50301-21/22-22-5 od 13. srpnja 2022., donosim

ODLUKU

O ZATVARANJU GENERALNOG KONZULATA REPUBLIKE HRVATSKE U ISLAMSKOJ REPUBLICI PAKISTANU, SA SJEDIŠTEM U KARACHIJU

Zatvara se Generalni konzulat Republike Hrvatske u Islamskoj Republici Pakistanu, sa sjedištem u Karachiju, na čelu s počasnim generalnim konzulom i konzularnim područjem koje obuhvaća cjelokupni teritorij Islamske Republike Pakistana.

Ova Odluka stupa na snagu danom donošenja.

Klasa: 020-02/22-01/06
 Urbroj: 71-10-01/2-22-2
 Zagreb, 23. kolovoza 2022.

Predsjednik
 Republike Hrvatske
 Zoran Milanović, v. r.
### NN 103/2022 (7.9.2022.), Odluka o osnivanju Konzulata Republike Hrvatske u Islamskoj Republici Pakistanu, sa sjedištem u Karachiju

PREDSJEDNIK REPUBLIKE HRVATSKE

1505

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/21-05/09, urbroj: 50301-21/22-22-4 od 13. srpnja 2022., donosim

ODLUKU

O OSNIVANJU KONZULATA REPUBLIKE HRVATSKE U ISLAMSKOJ REPUBLICI PAKISTANU, SA SJEDIŠTEM U KARACHIJU

Osniva se Konzulat Republike Hrvatske u Islamskoj Republici Pakistanu, sa sjedištem u Karachiju, na čelu s počasnim konzulom i konzularnim ovlastima nad konzularnim područjem koje obuhvaća provincije Sindh i Balochistan.

Ova Odluka stupa na snagu danom donošenja.

Klasa: 020-02/22-01/07
 Urbroj: 71-10-01/2-22-2
 Zagreb, 23. kolovoza 2022.

Predsjednik
 Republike Hrvatske
 Zoran Milanović, v. r.
### NN 103/2022 (7.9.2022.), Odluka o osnivanju Konzulata Republike Hrvatske u Republici Kazahstanu, sa sjedištem u Shymkentu

PREDSJEDNIK REPUBLIKE HRVATSKE

1506

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/22-05/09, urbroj: 50301-21/22-22-5 od 13. srpnja 2022., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI KAZAHSTANU, SA SJEDIŠTEM U SHYMKENTU

Osniva se Konzulat Republike Hrvatske u Republici Kazahstanu, sa sjedištem u Shymkentu, na čelu s počasnim konzulom i konzularnim ovlastima nad konzularnim područjem koje obuhvaća regiju Turkestan.

Ova Odluka stupa na snagu danom donošenja.

Klasa: 020-02/22-01/08
 Urbroj: 71-10-01/2-22-2
 Zagreb, 23. kolovoza 2022.

Predsjednik
 Republike Hrvatske
 Zoran Milanović, v. r.
### NN 103/2022 (7.9.2022.), Odluka o postavljanju počasnog konzula Republike Hrvatske u Islamskoj Republici Pakistanu, sa sjedištem u Karachiju

PREDSJEDNIK REPUBLIKE HRVATSKE

1507

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U ISLAMSKOJ REPUBLICI PAKISTANU, SA SJEDIŠTEM U KARACHIJU

MIRZA IMRAN BAIG postavlja se za počasnog konzula Republike Hrvatske u Islamskoj Republici Pakistanu, sa sjedištem u Karachiju i konzularnim ovlastima nad konzularnim područjem koje obuhvaća provincije Sindh i Balochistan.

Ova Odluka stupa na snagu danom donošenja.

Klasa: 020-02/22-05/03
 Urbroj: 71-10-01/2-22-2
 Zagreb, 23. kolovoza 2022.

Predsjednik
 Republike Hrvatske
 Zoran Milanović, v. r.
### NN 103/2022 (7.9.2022.), Odluka o postavljanju počasnog konzula Republike Hrvatske u Republici Kazahstanu, sa sjedištem u Shymkentu

PREDSJEDNIK REPUBLIKE HRVATSKE

1508

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI KAZAHSTANU, SA SJEDIŠTEM U SHYMKENTU

TOLENDIEV BEKASYL RASULOVICH postavlja se za počasnog konzula Republike Hrvatske u Republici Kazahstanu, sa sjedištem u Shymkentu i konzularnim ovlastima nad konzularnim područjem koje obuhvaća regiju Turkestan.

Ova Odluka stupa na snagu danom donošenja.

Klasa: 020-02/22-05/04
 Urbroj: 71-10-01/2-22-2
 Zagreb, 23. kolovoza 2022.

Predsjednik
 Republike Hrvatske
 Zoran Milanović, v. r.
### NN 103/2022 (7.9.2022.), Odluka o imenovanju suca Općinskog suda u Slavonskom Brodu

DRŽAVNO SUDBENO VIJEĆE

1513

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gordane Jalšovečki i Mirte Matić, članova Vijeća, na 76. sjednici održanoj 7. srpnja 2022., donijelo je

ODLUKU

Za suca Općinskog suda u Slavonskom Brodu imenuje se ANTE DRMIĆ, viši sudski savjetnik u Vrhovnom sudu Republike Hrvatske.

Broj: IS-32/21-13

Zagreb, 7. srpnja 2022.

Predsjednik
 Državnog sudbenog vijeća
 Darko Milković, v. r.
### NN 103/2022 (7.9.2022.), Odluka o imenovanju sutkinje Općinskog suda u Slavonskom Brodu

DRŽAVNO SUDBENO VIJEĆE

1514

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže i Mirte Matić, članova Vijeća, na 76. sjednici održanoj 7. srpnja 2022., donijelo je

ODLUKU

Za sutkinju Općinskog suda u Slavonskom Brodu imenuje se MARINA SMAIĆ, viša sudska savjetnica u Općinskom sudu u Slavonskom Brodu.

Broj: IS-26/21-10
 Zagreb, 7. srpnja 2022.

Predsjednik
 Darko Milković, v.r.
### NN 103/2022 (7.9.2022.), Odluka o imenovanju sutkinja Općinskog građanskog suda u Zagrebu

DRŽAVNO SUDBENO VIJEĆE

1515

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 74. sjednici održanoj 12. svibnja 2022., donijelo je

ODLUKU

Za sutkinje Općinskog građanskog suda u Zagrebu imenuju se VEDRANA KUFRIN, ravnateljica sudske uprave u Općinskom sudu u Novom Zagrebu i NATAŠA MARAHOVEC, viša sudska savjetnica – specijalist u Općinskom građanskom sudu u Zagrebu.

Broj: IS-15/21-14
 Zagreb, 12. svibnja 2022.

Predsjednik
 Darko Milković, v. r.
### NN 103/2022 (7.9.2022.), Odluka o imenovanju sutkinje Općinskog suda u Rijeci

DRŽAVNO SUDBENO VIJEĆE

1512

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 69. sjednici održanoj 17. veljače 2022., donijelo je

ODLUKU

Za sutkinju Općinskog suda u Rijeci imenuje se NADEŽDA ŠEPELJ MAŽURANIĆ, viša sudska savjetnica – specijalist u Županijskom sudu u Rijeci.

Broj: IS-6/21-21

Zagreb, 17. veljače 2022.

Predsjednik
 Darko Milković, v. r.
### NN 103/2022 (7.9.2022.), Odluka o imenovanju sutkinje Županijskog suda u Osijeku

Državno sudbeno vijeće

1511

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-1-5991/2012, 28/13, 82/15, 67/18 i 126/19 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljena od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. lgora Glihe, Gorana Goluže, Gordane Jalšovečki, Lidije Vidjak, prof. dr. sc. Maria Vinkovića, članova Vijeća, na 75. sjednici, održanoj 2. lipnja 2022., donijelo je

ODLUKU

Za sutkinju Županijskog suda u Osijeku imenuje se BISERKA TRSTENJAK-OPAČAK, sutkinja Općinskog suda u Slavonskom Brodu.

Broj: IS-19/21-7
 Zagreb, 2. lipnja 2022.

Predsjednik
 Darko Milković, v. r.
### NN 104/2022 (9.9.2022.), Rješenje o razrješenju ravnatelja Uprave za potpore poljoprivredi i ruralnom razvoju u Ministarstvu poljoprivrede

VLADA REPUBLIKE HRVATSKE

1537

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 1. rujna 2022. donijela

RJEŠENJE

O RAZRJEŠENJU RAVNATELJA UPRAVE ZA POTPORE POLJOPRIVREDI I RURALNOM RAZVOJU U MINISTARSTVU POLJOPRIVREDE

Razrješuje se GORAN LIPAVIĆ položaja ravnatelja Uprave za potpore poljoprivredi i ruralnom razvoju u Ministarstvu poljoprivrede, na osobni zahtjev.

Klasa: UP/I 080-02/22-02/36
 Urbroj: 50301-15/28-22-02
 Zagreb, 1. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Rješenje o razrješenju i imenovanju člana Vijeća za sustav unutarnjih kontrola u javnom sektoru

VLADA REPUBLIKE HRVATSKE

1538

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 40. stavaka 2. i 5. Zakona o sustavu unutarnjih kontrola u javnom sektoru (»Narodne novine«, br. 78/15. i 102/19.), Vlada Republike Hrvatske je na sjednici održanoj 1. rujna 2022. donijela

RJEŠENJE

O RAZRJEŠENJU I IMENOVANJU ČLANA VIJEĆA ZA SUSTAV UNUTARNJIH KONTROLA U JAVNOM SEKTORU

1. Razrješuje se GORAN PAUK dužnosti člana Vijeća za sustav unutarnjih kontrola u javnom sektoru.

2. Imenuje se dr. sc. DANIJEL MARUŠIĆ članom Vijeća za sustav unutarnjih kontrola u javnom sektoru.

Klasa: 080-02/22-02/76
 Urbroj: 50301-15/28-22-02
 Zagreb, 1. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom – koćom u 2022. godini

Ministarstvo poljoprivrede

1539

Na temelju članka 12. stavka 1. točke 1. Zakona o morskom ribarstvu (»Narodne novine«, br. 62/17 i 14/19) ministrica poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2022. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2022. godini.

Članak 2.

(1) Plovilima koja obavljaju ribolov pridnenom povlačnom mrežom – koćom zabranjen je ribolov u ribolovnim zonama C, D i E u razdoblju od 15. rujna 2022. godine u 00:00 sati do 14. listopada 2022. godine u 24:00 sata.

(2) Iznimno od stavka 1. ovoga članka, u ribolovnoj zoni E, sljedeća područja su izuzeta od ograničenja:

1. dio podzone E1 sjeverno od spojnice: rt Grota na otoku Cresu – rt Pelova na otoku Krku

2. podzona E2.

(3) Sukladno stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1. ovog Pravilnika.

Članak 3.

Stupanjem na snagu ovog Pravilnika ne dovode se u pitanje odredbe Pravilnika o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 102/17, 74/18 i 20/19) i Pravilnika o obavljanju ribolova u zaštićenim područjima, posebnim staništima i područjima s posebnom regulacijom ribolova (»Narodne novine«, broj 125/20).

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/58
 Urbroj: 525-12/718-22-1
 Zagreb, 31. kolovoza 2022.

Ministrica poljoprivrede
 Marija Vučković, v. r.

PRILOG 1.

![](/files/_web/sluzbeni-dio/2022/132455/images/6635.jpg)
### NN 104/2022 (9.9.2022.), Odluka o dodjeli odlikovanja Reda kneza Branimira s ogrlicom dr. Robertu Klinkeu

PREDSJEDNIK REPUBLIKE HRVATSKE

1518

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Savezne Republike Njemačke, odlikuje se

Njegova Ekscelencija dr. ROBERT KLINKE.

Klasa: 060-03/22-07/05
 Urbroj: 71-01-01-02/4-22-01
 Zagreb, 6. srpnja 2022.

Predsjednik
 Republike Hrvatske
 Zoran Milanović, v. r.
### NN 104/2022 (9.9.2022.), Rješenje kojim se Odjel za intervencijsku kardiologiju Klinike za bolesti srca i krvnih žila Kliničkog bolničkog centra Zagreb određuje »Referentnim centrom Ministarstva zdravstva za intervencijsku kardiologiju«

MINISTARSTVO ZDRAVSTVA

1544

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Odjel za intervencijsku kardiologiju Klinike za bolesti srca i krvnih žila Kliničkog bolničkog centra Zagreb »Referentnim centrom Ministarstva zdravstva za intervencijsku kardiologiju«.

2. Naziv »Referentni centar Ministarstva zdravstva za intervencijsku kardiologiju« dodjeljuje se na vrijeme od pet godina.

Klasa: UP/I-510-01/22-01/01
 Urbroj: 534-07-2-2/4-22-12
 Zagreb, 11. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 104/2022 (9.9.2022.), Rješenje kojim se Služba za kliničku mikrobiologiju Nastavnog zavoda za javno zdravstvo »Dr. Andrija Štampar« određuje »Referentnim centrom Ministarstva zdravstva za dijagnostiku spolno prenosivih infekcija«

Ministarstvo zdravstva

1542

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Nastavnog zavoda za javno zdravstvo »Dr. Andrija Štampar«, sa sjedištem u Zagrebu, Mirogojska cesta 16, OIB: 33392005961 na prijedlog Nacionalnog zdravstvenog vijeća sa sjednice održane 23. veljače 2022., donosi

RJEŠENJE

1. Određuje se Služba za kliničku mikrobiologiju Nastavnog zavoda za javno zdravstvo »Dr. Andrija Štampar« »Referentnim centrom Ministarstva zdravstva za dijagnostiku spolno prenosivih infekcija«.

2. Naziv »Referentni centar Ministarstva zdravstva za dijagnostiku spolno prenosivih infekcija« dodjeljuje se na vrijeme od pet godina.

Klasa: UP/I-510-01/21-01/31
 Urbroj: 534-07-2-2/4-22-12
 Zagreb, 6. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 104/2022 (9.9.2022.), Rješenje kojim se Klinika za ženske bolesti i porode Kliničkog bolničkog centra Zagreb određuje »Referentnim centrom Ministarstva zdravstva za perinatalnu medicinu«

MINISTARSTVO ZDRAVSTVA

1543

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Klinika za ženske bolesti i porode Kliničkog bolničkog centra Zagreb »Referentnim centrom Ministarstva zdravstva za perinatalnu medicinu«.

2. Naziv »Referentni centar Ministarstva zdravstva za perinatalnu medicinu« dodjeljuje se na vrijeme od pet godina.

Klasa: UP/I-510-01/21-01/35
 Urbroj: 534-07-2-2/4-22-12
 Zagreb, 11. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 104/2022 (9.9.2022.), Zaključak u vezi s energetskom obnovom stambenih prostora na području Republike Hrvatske

VLADA REPUBLIKE HRVATSKE

1536

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. S ciljem energetske obnove stambenih prostora na području Republike Hrvatske zadužuje se Ministarstvo prostornoga uređenja, graditeljstva i državne imovine da, u suradnji s Ministarstvom gospodarstva i održivog razvoja i Fondom za zaštitu okoliša i energetsku učinkovitost, do kraja 2023. godine provede Programske mjere za smanjenje posljedica energetske krize.

2. Zadužuje se Ministarstvo gospodarstva i održivog razvoja da, u suradnji s Fondom za zaštitu okoliša i energetsku učinkovitost, u svrhu energetske obnove obiteljskih kuća i energetske obnove stambenih zgrada, u 2023. godini osigura sredstva u maksimalnom iznosu do očekivanog prihoda od prodaje emisijskih jedinica u Republici Hrvatskoj koji će se uplaćivati u Fond za zaštitu okoliša i energetsku učinkovitost u 2023. godini.

3. Zadužuje se Ministarstvo gospodarstva i održivog razvoja da, u suradnji s Fondom za zaštitu okoliša i energetsku učinkovitost, osigura da do 1. rujna 2023. budu raspisani javni pozivi za energetsku obnovu obiteljskih kuća i stambenih zgrada. Prije raspisivanja javnih poziva potrebno je pribaviti prethodnu suglasnost Ministarstva prostornoga uređenja, graditeljstva i državne imovine.

4. Za nositelja projekta iz točke 3. ovoga Zaključka određuje se Fond za zaštitu okoliša i energetsku učinkovitost, a za koordinaciju svih aktivnosti vezanih za provedbu ovoga Zaključka određuje se Ministarstvo prostornoga uređenja, graditeljstva i državne imovine.

5. Ovaj Zaključak objavit će se u »Narodnim novinama«.

Klasa: 022-03/22-07/310
 Urbroj: 50301-05/16-22-4
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s poticanjem ulaganja u solarne elektrane

VLADA REPUBLIKE HRVATSKE

1535

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. S ciljem jačanja energetske samodostatnosti Republike Hrvat­ske i poticanja ulaganja u obnovljive izvore energije zadužuje se Ministarstvo prostornoga uređenja, graditeljstva i državne imovine da predloži izmjene zakonskih i podzakonskih propisa, prvenstveno Zakona o prostornom uređenju (»Narodne novine«, br. 153/13., 65/17., 114/18., 39/19. i 98/19.), kako bi se olakšalo i ubrzalo gradnju, odnosno postavljanje solarnih elektrana na površinama planiranim za tu namjenu prostornim planovima, ali i omogućilo gradnju, odnosno postavljanje solarnih elektrana na površinama na kojima to prostornim planovima nije izrijekom zabranjeno, a u svrhu omogućavanja ubrzane realizacije investicija u sunčane elektrane.

2. Zadužuje se Ministarstvo gospodarstva i održivog razvoja da, u suradnji s Hrvatskom energetskom regulatornom agencijom, Hrvatskom elektroprivredom d.d. i Hrvatskim operatorom prijenosnog sustava d.o.o. poduzme potrebne radnje i aktivnosti u cilju ubrzanja realizacije investicija u sunčane elektrane, kroz prilagodbu postupaka ishođenja potrebnih dozvola, suglasnosti, rješenja i drugih akata, odnosno pojednostavljivanje i ubrzanje postupaka, što će rezultirati izmjenama i dopunama zakonodavnog okvira iz nadležnosti Ministarstva gospodarstva i održivog razvoja, prvenstveno Zakona o obnovljivim izvorima energije i visokoučinkovitoj kogeneraciji (»Narodne novine«, broj 138/21.) i Zakona o tržištu električne energije (»Narodne novine«, broj 111/21.), kao i prilagodbom podzakonskih akata.

3. Za koordinaciju svih aktivnosti vezanih za provedbu ovoga Zaključka određuje se Ministarstvo prostornoga uređenja, graditeljstva i državne imovine.

4. Ovaj Zaključak objavit će se u »Narodnim novinama«.

Klasa: 022-03/22-07/322
 Urbroj: 50301-05/20-22-1
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s potporom studentskim centrima za održiv sustav prehrane te potporom studentima nižeg socio-ekonomskog statusa

VLADA REPUBLIKE HRVATSKE

1529

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. Vlada Republike Hrvatske podupire studenske centre kojima su u nabavi namirnica cijene neodrživo povećane, kao i cijene energenata, stoga je za održiv sustav prehrane studenata nužna interventna mjera kojom se definira visina subvencije.

2. Zadužuje se Ministarstvo znanosti i obrazovanja da, u cilju realizacije točke 1. ovoga Zaključka, pristupi žurnoj izmjeni odredbi Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, br. 120/13. i 8/14.).

3. Vlada Republike Hrvatske u cilju ublažavanja posljedica globalne gospodarske situacije i inflacije na studente, osigurat će održavanje razine studentskog standarda uvećanjem iznosa stipendija za studente nižeg socio-ekonomskog statusa.

4. Zadužuje se Ministarstvo znanosti i obrazovanja da, u cilju realizacije točke 3. ovoga Zaključka, pristupi žurnoj izmjeni odredbi Pravilnika o uvjetima i načinu ostvarivanja prava na državnu stipendiju na temelju socio-ekonomskoga statusa (»Narodne novine«, broj 106/21.).

5. Ovaj Zaključak objavit će se u »Narodnim novinama«.

Klasa: 022-03/22-07/311

Urbroj: 50301-04/25-22-2

Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s naknadom za smanjenje utjecaja porasta cijena energenata na udomitelje

VLADA REPUBLIKE HRVATSKE

1528

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. Zadužuje se ministar rada, mirovinskoga sustava, obitelji i socijalne politike da, u cilju smanjenja utjecaja porasta energenata na udomitelje, donese izmjenu Odluke o kriterijima i visini naknade za smanjenje utjecaja porasta cijena energenata na udomitelje (»Narodne novine«, broj 50/22.).

2. Izmjenom Odluke iz točke 1. ovoga Zaključka iznos naknade za smanjenje utjecaja porasta cijena energenata na udomitelje povisit će se s dosadašnjih 400,00 na 500,00 kuna, od dana njezinog stupanja na snagu.

3. Ovaj Zaključak objavit će se u »Narodnim novinama«.

Klasa: 022-03/22-07/318

Urbroj: 50301-04/25-22-2

Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s mjerom potpore za pružanje izvanredne privremene potpore u okviru Europskog poljoprivrednog fonda za ruralni razvoj (EPFRR) kao odgovor na učinke invazije Rusije na Ukrajinu

VLADA REPUBLIKE HRVATSKE

1534

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. Zadužuje se Ministarstvo poljoprivrede da provodi mjeru potpore iz Uredbe (EU) 2022/1033 Europskog parlamenta i Vijeća od 29. lipnja 2022. o izmjeni Uredbe (EU) br. 1305/2013 u pogledu posebne mjere za pružanje izvanredne privremene potpore u okviru Europskog poljoprivrednog fonda za ruralni razvoj (EPFRR) kao odgovor na učinke invazije Rusije na Ukrajinu (SL L 173, od 30. lipnja 2022.).

2. Mjerom potpore iz točke 1. ovoga Zaključka pruža se pomoć poljoprivrednicima te malim i srednjim poduzećima koji su posebno pogođeni učincima invazije Rusije na Ukrajinu s ciljem osiguranja kontinuiteta njihova poslovanja.

3. Mjera potpore iz točke 1. ovoga Zaključka provodi se u okviru Programa ruralnog razvoja Republike Hrvatske za razdoblje 2014. – 2020. i financira se u ukupnom iznosu od 240.000.000,00 kuna. Sredstva za financiranje mjere osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu, na razdjelu Ministarstva poljoprivrede, aktivnosti A820058 ZPP – Mjere ruralnog razvoja.

4. Ovaj Zaključak objavit će se u »Narodnim novinama«.

Klasa: 022-03/22-07/309
 Urbroj: 50301-05/16-22-4
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Uredba o izmjeni Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad

VLADA REPUBLIKE HRVATSKE

1521

Na temelju članka 43. stavka 5. Zakona o socijalnoj skrbi (»Narodne novine«, br. 18/22. i 46/22.), Vlada Republike Hrvatske je na sjednici održanoj 8. rujna 2022. donijela

UREDBU

O IZMJENI UREDBE O MJESEČNOM IZNOSU NAKNADE ZA UGROŽENOG KUPCA ENERGENATA, NAČINU SUDJELOVANJA U PODMIRENJU TROŠKOVA ENERGENATA KORISNIKA NAKNADE I POSTUPANJU HRVATSKOG ZAVODA ZA SOCIJALNI RAD

Članak 1.

U Uredbi o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, broj 31/22.), u članku 2. stavku 2. riječi: »400,00 kuna« zamjenjuju se riječima: »500,00 kuna«.

Članak 2.

Korisnici prava na naknadu za ugroženog kupca energenata kojima je na dan stupanja na snagu ove Uredbe priznato pravo na naknadu za ugroženog kupca energenata u visini utvrđenoj člankom 2. stavkom 2. Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, broj 31/22.), od dana stupanja na snagu ove Uredbe naknadu ostvaruju u visini utvrđenoj ovom Uredbom.

Članak 3.

Financijska agencija će korisniku prava na naknadu za ugroženog kupca energenata iz članka 2. ove Uredbe prilikom plaćanja računa za troškove energije obračunavati naknadu u visini utvrđenoj ovom Uredbom od dana stupanja na snagu ove Uredbe.

Članak 4.

Ova Uredba objavit će se u »Narodnim novinama«, a stupa na snagu 1. listopada 2022.

Klasa: 022-03/22-03/68

Urbroj: 50301-04/25-22-2

Zagreb, 8. rujna 2022.

Predsjednik
 mr. sc. Andrej Plenković, v. r.